
(Suglasnost)
Europski parlament,
–	uzimajući u obzir Nacrt odluke Vijeća (05480/2026),
–	uzimajući u obzir Sporazum u obliku razmjene pisama između Europske unije i Kraljevine Maroka o izmjeni i dopuni Sporazuma o znanstvenoj i tehnološkoj suradnji između Europske unije i Kraljevine Maroka kojim se utvrđuju uvjeti za sudjelovanje Kraljevine Maroka u Partnerstvu za istraživanja i inovacije na mediteranskom području (PRIMA) (05481/2026),
–	uzimajući u obzir zahtjev za davanje suglasnosti koji je Vijeće podnijelo u skladu s člankom 186. i člankom 218. stavkom 6. drugim podstavkom točkom (a) podtočkom v. Ugovora o funkcioniranju Europske unije (C10‑0092/2026),
–	uzimajući u obzir članak 107. stavke 1. i 4. te članak 117. stavak 7. Poslovnika,
–	uzimajući u obzir preporuku Odbora za industriju, istraživanje i energetiku (A10‑0151/2026),
1.	daje suglasnost za sklapanje sporazuma;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Kraljevine Maroka.

